钦定古今图书集成/明伦汇编/闺媛典/第330卷 > 漂母
## 钦定古今图书集成/明伦汇编/闺媛典/第330卷 > 漂母

《史记淮阴侯列传》：韩信始贫，常从下乡南昌亭长寄
食数月。亭长妻患之，乃晨炊蓐食。食时，信往，不为具
食，信钓于城下，诸母漂，有一母见信饥，饭信，竟漂数
十日。信喜谓漂母曰：“吾必有以重报母。”母怒曰：“大丈
夫不能自食，吾哀王孙而进食，岂望报乎？”汉五年，信
为楚王，都下邳。至国，召所从食，漂母赐千金。